Document ID: 31985D0539

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 29ης Νοεμβρίου 1985
που αφορά τον πίνακα των εγκαταστάσεων της Γροιλανδίας που εγκρίνονται για την εισαγωγή νωπού κρέατος στην Κοινότητα
(85/539/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του υγειονομικού κτηνιατρικού ελέγχου κατά την εισαγωγή των βοοειδών και χοιροειδών ζώων και των νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1,
Εκτιμώντας:
ότι, για να έχουν άδεια να εξάγουν τα νωπά κρέατα στην Κοινότητα, οι εγκαταστάσεις που ευρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ·
ότι η Γροιλανδία πρότεινε, σύμφωνα με το άρθρο 4 παράγραφος 3 της οδηγίας 72/462/ΕΟΚ, μία εγκατάσταση από την οποία επιτρέπεται να γίνεται εξαγωγή στην Κοινότητα·
ότι επιτόπιος κοινοτικός έλεγχος έδειξε ότι η εγκατάσταση αυτή πληροί τους όρους υγιεινής και επομένως μπορεί να εγκριθεί, σύμφωνα με το άρθρο 4 παράγραφος 1 της εν λόγω οδηγίας, για την εισαγωγή νωπού κρέατος στην Κοινότητα·
ότι πρέπει να υπενθυμιστεί ότι οι εισαγωγές νωπού κρέατος υπόκεινται και σε άλλες κοινοτικές κτηνιατρικές ρυθμίσεις, ιδίως στον τομέα του υγειονομικού ελέγχου των ζώων·
ότι οι όροι εισαγωγής νωπού κρέατος που προέρχεται από την εγκατάσταση που αναφέρεται στο παράρτημα, εξακολουθούν να υπόκεινται στις διατάξεις που θεσπίστηκαν, καθώς και στην τήρηση των γενικών διατάξεων της συνθήκης· ότι, ιδιαίτερα, η εισαγωγή από τρίτες χώρες και η επανεξαγωγή προς άλλα κράτη μέλη ορισμένων κατηγοριών κρεάτων, όπως είναι τα κρέατα που περιέχουν υπολείμματα ορισμένων ουσιών και τα οποία πρέπει να υπόκεινται ακόμη σε εναρμονισμένη κοινοτική ρύθμιση, εξακολουθούν να υπόκεινται στην υγειονομική νομοθεσία για τα ζώα του κράτους μέλους εισαγωγής·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η εγκατάσταση της Γροιλανδίας, που αναγράφεται στο παράρτημα, εγκρίνεται για την εισαγωγή νωπού κρέατος στην Κοινότητα σύμφωνα με το παράρτημα αυτό.
2. Οι εισαγωγές που προέρχονται από την εγκατάσταση που αναφέρονται στην παράγραφο 1 εξακολουθούν να υπόκεινται στις κοινοτικές διατάξεις που θεσπίστηκαν στον κτηνιατρικό τομέα, ειδικά όσον αφορά τον υγειονομικό έλεγχο των ζώων.
Άρθρο 2
Τα κράτη μέλη απαγορεύουν την εισαγωγή νωπού κρέατος που προέρχεται από άλλες εγκαταστάσεις και όχι από αυτές που αναγράφονται στο παράρτημα.
Άρθρο 3
Η παρούσα απόφαση εφαρμόζεται από την 1η Μαρτίου 1986.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 29 Νοεμβρίου 1985.

Labels: 17
0
3
6
18